PATVIRTINTA

Šilalės rajono savivaldybės administracijos direktoriaus

2024 m. vasario 5 d.

įsakymu Nr. DĮV-57

**ŠILALĖS RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ PARDAVIMO VIEŠO AUKCIONO BŪDU ŽIŪROVO BILIETO ĮSIGIJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1.Šilalės rajono savivaldybės (toliau – Savivaldybė) nekilnojamojo turto ir kitų nekilnojamųjų daiktų pardavimo viešo aukciono būdu žiūrovo bilieto įsigijimo tvarkos aprašas (toliau – Aprašas) reglamentuoja Savivaldybės nekilnojamojo turto ir jam priskirto žemės sklypo (jeigu žemės sklypas parduodamas kartu su nekilnojamuoju turtu) ar kitų nekilnojamųjų daiktų pardavimo viešo aukciono būdu žiūrovo bilieto įsigijimą bei įmokų už bilietus grąžinimo tvarką.

**II SKYRIUS**

**AUKCIONO ŽIŪROVO BILIETO ĮSIGIJIMO TVARKA**

2. Savivaldybės nekilnojamojo turto ir kitų nekilnojamųjų daiktų pardavimo viešą aukcioną (toliau – Aukcionas) gali stebėti asmenys, įsigiję Aukciono žiūrovo bilietą, kurio forma nustatyta šio Aprašo 1 priede.

3. Asmenys, pageidaujantys būti Aukciono žiūrovais, į Savivaldybės administracijos (juridinio asmens kodas 188773720) sąskaitą Nr. LT11 4010 0445 0000 0031, „Luminor Bank“, AS, privalo sumokėti už Aukciono žiūrovo bilietą nustatytą kainą – 10 Eur, mokėjimo dokumente nurodydami Aukciono žiūrovo vardą bei pavardę.

4. Asmenys, sumokėję už Aukciono žiūrovo bilietą, su apmokėjimą patvirtinančiu dokumentu turi kreiptis į atsakingą asmenį Aukciono dalyvių registracijos metu, kur jiems bus išduoti Aukciono žiūrovo bilietai.

5. Vienas žiūrovo bilietas išduodamas tik vienam asmeniui.

6. Kiekvienam Aukcionui stebėti įsigyjamas atskiras Aukciono žiūrovo bilietas.

7. Žiūrovo bilietas galioja tik jame nurodytam Aukcionui.

8. Norint dalyvauti kartojamame nekilnojamojo turto pardavimo Aukcione turi būti įsigyjamas naujas žiūrovo bilietas.

9. Bilietai registruojami Aukciono žiūrovo bilietų registravimo knygoje, kurios forma nustatyta šio Aprašo 2 priede.

**III SKYRIUS**

**ĮMOKŲ UŽ BILIETUS GRĄŽINIMO TVARKA**

10. Aukcionui neįvykus, įmoka už žiūrovo bilietą grąžinama per 5 darbo dienas, gavus Aukciono žiūrovo prašymą, kuriame turi būti nurodyti lėšoms grąžinti reikalingi Aukciono žiūrovo sąskaitos duomenys.

11. Žiūrovui neatvykus į Aukcioną, sumokėta įmoka už žiūrovo bilietą negrąžinama.

12. Aukciono komisija turi teisę iš patalpos, kurioje vyksta Aukcionas, pašalinti trukdančius vykdyti Aukcioną žiūrovus. Tokiu atveju pinigai už bilietą negrąžinami.

**IV SKYRIUS**

**BAIGIAMOSIOS NUOSTATOS**

13. Aprašas gali būti keičiamas, papildomas ir pripažįstamas netekusiu galios Savivaldybės administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_